**Ministru kabineta noteikumu projekta** **„Grozījumi Ministru kabineta 2009.gada 10.marta noteikumos Nr.237 „Noteikumi par darbības programmas “Uzņēmējdarbība un inovācijas” papildinājuma 2.2.1.3.aktivitāti “Garantijas komersantu konkurētspējas uzlabošanai””” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu. |
| 2. Pašreizējā situācija un problēmas | 2011.gada 11.oktobrī Ministru kabineta sēdes laikā tika apstiprināts rīkojuma projekts „Grozījumi darbības programmas „Uzņēmējdarbība un inovācijas” papildinājumā” (turpmāk – rīkojuma projekts) paredzotveikt grozījumus 2.2.prioritātes „Finanšu pieejamība” finanšu plānā, pārdalot Eiropas Reģionālās attīstības fonda finansējumu 22 805 989 latu (32 450 000 EUR) apmērā no DP „Uzņēmējdarbība un inovācijas” 2.2.prioritātes „Finanšu pieejamība” Labklājības ministrijas pārziņā esošo DP „Cilvēkresursi un nodarbinātība” aktīvo darba tirgus pasākumu īstenošanai 2012.un 2013.gadā.  Nepieciešamais augstākminētais finansējums tika pārdalīts no darbības programmas “Uzņēmējdarbība un inovācijas” papildinājuma 2.2.1.3.aktivitātei “Garantijas komersantu konkurētspējas uzlabošanai” (turpmāk – 2.2.1.3.aktivitāte) pieejamā finansējuma, līdz ar to nepieciešams precizēt Ministru kabineta 2009.gada 10.marta noteikumos Nr.237 „Noteikumi par darbības programmas “Uzņēmējdarbība un inovācijas” papildinājuma 2.2.1.3.aktivitāti “Garantijas komersantu konkurētspējas uzlabošanai”” (turpmāk – MK noteikumi Nr.237) noteikto finansējumu.  Paredzētais samazinājums 2.2.1.3.aktivitātē pieejamajā finansējumā neietekmēs finansējuma saņēmēja darbību. Finansējuma saņēmējs jeb LGA turpinās izsniegt garantijas un īstermiņa eksporta garantijas atbilstoši projektā paredzētajam. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.237 un nosakot:   * Finansējuma apmēru atbilstoši 2011.gada 11.oktobrī Ministru kabineta sēdes laikā apstiprinātajam rīkojuma projektam „Grozījumi darbības programmas „Uzņēmējdarbība un inovācijas” papildinājumā”; |
| 5. Projekta izstrādē iesaistītās institūcijas | Nav. |
| 6. Iemesli, kādēļ netika nodrošināta sabiedrības līdzdalība | Nav. |
| 7. Cita informācija | Nav. |

**Anotācijas II, III, IV, V, VI sadaļa - nav attiecināms.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Noteikumu projekta izpildē ir iesaistīta sabiedrība ar ierobežotu atbildību „Latvijas Garantiju aģentūra”. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās sabiedrība ar ierobežotu atbildību „Latvijas Garantiju aģentūra” darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

15.11.2011 09:33

Egita Poļanska

67013108, Egita.Polanska@em.gov.lv